CELEX: 32012D0304
Language: lt
Date: 1339372800000
Title: 2012/304/ES: 2012 m. birželio 11 d. Komisijos įgyvendinimo sprendimas, kuriuo Kroatijos ir Meksikos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2012) 3761)  Tekstas svarbus EEE

13.6.2012   
            
            
               LT
            
            
               Europos Sąjungos oficialusis leidinys
            
            
               L 152/50
            
         KOMISIJOS ĮGYVENDINIMO SPRENDIMAS
   2012 m. birželio 11 d.
   kuriuo Kroatijos ir Meksikos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus
   (pranešta dokumentu Nr. C(2012) 3761)
   (Tekstas svarbus EEE)
   (2012/304/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Agence nationale de sécurité sanitaire de l’alimentation, de l’environnement et du travail (toliau – ANSES) Nansyje, Prancūzijoje (ankstesnis jos pavadinimas Agence française de sécurité sanitaire des aliments, AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą;
            
         
               (2)
            
            
               tuo sprendimu taip pat nustatoma, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą atlikti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               Kroatijos kompetentinga institucija pateikė prašymą suteikti leidimą šios trečiosios šalies Veterinarijos instituto pasiutligės ir bendrosios virusologijos laboratorijai vykdyti minėtus serologinius tyrimus. Šis prašymas grindžiamas palankia 2011 m. rugsėjo 20 d. ANSES ataskaita dėl šios laboratorijos vertinimo;
            
         
               (4)
            
            
               Meksikos kompetentinga institucija pateikė prašymą suteikti leidimą šios trečiosios šalies laboratorijai, priklausančiai Centro Nacional de Servicios de Diagnóstico en Salud Animal, vykdyti minėtus serologinius tyrimus. Šis prašymas grindžiamas palankia 2011 m. rugsėjo 20 d. ANSES ataskaita dėl šios laboratorijos vertinimo;
            
         
               (5)
            
            
               todėl šioms laboratorijoms turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (6)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytoms laboratorijoms suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               a)
            
            
               
                           Croatian Veterinary Institute
                        
                     
                           Laboratory for rabies and general virology
                        
                     
                           Savska cesta 143
                        
                     
                           Zagreb 10000
                        
                     
                           KROATIJA;
                        
                     
         
               b)
            
            
               
                           Centro Nacional de Servicios de Diagnóstico en Salud Animal
                        
                     
                           Km. 37.5 Carretera Federal México – Pachuca
                        
                     
                           55740 Tecámac
                        
                     
                           MEKSIKA.
                        
                     
         2 straipsnis
   Šis sprendimas taikomas nuo 2012 m. liepos 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. birželio 11 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 79, 2000 3 30, p. 40.